ddrg/super_eurlex huggingface dataset:
Neuvoston direktiivi 88/359/ETY, annettu 24 päivänä kesäkuuta 1988, siemenperunoiden pitämisestä kaupan annetun direktiivin 66/403/ETY muuttamisesta



Virallinen lehti nro L 174 , 06/07/1988 s. 0051 - 0051

Suomenk. erityispainos Alue 3 Nide 26 s. 0238

Ruotsink. erityispainos Alue 3 Nide 26 s. 0238



NEUVOSTON DIREKTIIVI, annettu 24 päivänä kesäkuuta 1988, siemenperunoiden pitämisestä kaupan annetun direktiivin 66/403/ETY muuttamisesta (88/359/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo, että siemenperunoiden pitämisestä kaupan 14 päivänä kesäkuuta 1966 annetussa neuvoston direktiivissä 66/403/ETY(3), sellaisena kuin se on viimeksi muutettuna direktiivillä 87/374/ETY(4), säädetään, että periaatteessa tietyistä päivämääristä alkaen jäsenvaltiot eivät enää voi itse omalla vastuullaan todeta kolmansissa maissa korjattujen siemenperunoiden vastaavuutta yhteisössä korjattujen ja tämän direktiivin säännösten mukaisten siemenperunoiden kanssa, kuitenkin yhteisön vastaavuustoteamukseen tähtäävän työn oltua vielä kesken kaikkien asianomaisten kolmansien maiden osalta mainitun direktiivin 15 artiklan 2 a kohdassa annetaan jäsenvaltioille lupa pidentää 31 päivään maaliskuuta 1987 jo tehtyjen vastaavuustoteamusten voimassaoloaikaa tiettyjen maiden osalta, joita yhteisön toteamuksissa ei tarkoiteta, kyseistä työtä ei vieläkään ole saatu päätökseen, joten mainittu viimeinen päivämäärä olisi korvattava myöhemmällä päivämäärällä, ja direktiivin 66/403/ETY 15 artiklan 2 a kohdan nykyinen teksti voisi aiheuttaa epäselvyyksiä, ja sen vuoksi sitä olisi yksinkertaistettava, ON ANTANUT TÄMÄN DIREKTIIVIN: 1 artikla Muutetaan direktiivin 66/403/ETY 15 artiklan 2 a kohta seuraavasti: a) korvataan ensimmäisessä virkkeessä päivämäärä "31 päivänä maaliskuuta 1987" päivämäärällä "31 päivänä maaliskuuta 1988" ja poistetaan sanat "ennen 1 päivää heinäkuuta 1975"; b) poistetaan toinen virke. 2 artikla Tämä direktiivi on osoitettu kaikille jäsenvaltioille. Tehty Luxemburgissa 24 päivänä kesäkuuta 1988. Neuvoston puolesta M. BANGEMANN Puheenjohtaja (1) EYVL N:o L 111, 28.4.1988, s. 9 (2) Lausunto on annettu 17 päivänä kesäkuuta 1988. (3) EYVL N:o L 125, 11.7.1966, s. 2320/66 (4) EYVL N:o L 197, 18.7.1987, s. 36
Neuvoston direktiivi 88/562/ETY, annettu 8 päivänä marraskuuta 1988, maatalouden vakinaisten työntekijöiden ja kausityöntekijöiden ansioita koskevien tietojen keruun järjestämisestä jäsenvaltioissa annetun direktiivin 82/606/ETY muuttamisesta



Virallinen lehti nro L 309 , 15/11/1988 s. 0033 - 0033

Suomenk. erityispainos Alue 3 Nide 27 s. 0212

Ruotsink. erityispainos Alue 3 Nide 27 s. 0212



NEUVOSTON DIREKTIIVI, annettu 8 päivänä marraskuuta 1988, maatalouden vakinaisten työntekijöiden ja kausityöntekijöiden ansioita koskevien tietojen keruun järjestämisestä jäsenvaltioissa annetun direktiivin 82/606/ETY muuttamisesta (88/562/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 213 artiklan, sekä katsoo, että direktiivissä 82/606/ETY(1) säädetään, että jäsenvaltioiden on vuoden 1988 aikana suoritettava maatalouden vakinaisten työntekijöiden ja kausityöntekijöiden ansioita koskevien tietojen keruu, mainitussa direktiivissä säädetään, että yhteisön osuuden maksaminen tietojen keruusta aiheutuvista kustannuksista päättyy vuoden 1986 jälkeen, ja uusien jäsenvaltioiden liittyminen ja tietojen keruun laajentaminen koskemaan myös kausityöntekijöitä edellyttää yhteisön osallistumista vuoden 1988 tietojen keruun kustannuksiin, ON ANTANUT TÄMÄN DIREKTIIVIN: 1 artikla Korvataan direktiivin 82/606/ETY 7 ja 8 artikla seuraavasti: "7 artikla Jäsenvaltiot saavat vuoteen 1988 mennessä ja mainitun vuoden aikana toteutettua tietojen keruuta varten kiinteämääräisen summan tutkittua tilaa kohti. Tämä summa peritään Euroopan yhteisöjen yleisessä talousarviossa tähän tarkoitukseen varatusta määrärahasta. 8 artikla Neuvosto tarkastelee tätä direktiiviä uudelleen ensimmäisen kerran vuoden 1990 alussa. Komissio esittää tätä varten neuvostolle viimeistään vuoden 1990 alussa selonteon tässä direktiivissä säädetyn tietojen keruun toteuttamisesta saadun kokemuksen perusteella. Selontekoon liitetään vuoden 1990 jälkeen tarvittaessa täytäntöön pantavia säädöksiä koskevat ehdotukset." 2 artikla Tämä direktiivi on osoitettu kaikille jäsenvaltioille. Tehty Brysselissä 8 päivänä marraskuuta 1988. Neuvoston puolesta Puheenjohtaja A. PEPONIS (1) EYVL N:o L 247, 23.8.1982, s. 22
Komission direktiivi 88/506/ETY, annettu 13 päivänä syyskuuta 1988, viljakasvien siementen pitämisestä kaupan annetun neuvoston direktiivin 66/402/ETY liitteen II muuttamisesta



Virallinen lehti nro L 274 , 06/10/1988 s. 0044 - 0044

Suomenk. erityispainos Alue 3 Nide 27 s. 0163

Ruotsink. erityispainos Alue 3 Nide 27 s. 0163



KOMISSION DIREKTIIVI, annettu 13 päivänä syyskuuta 1988, viljakasvien siementen pitämisestä kaupan annetun neuvoston direktiivin 66/402/ETY liitteen II muuttamisesta (88/506/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY(1), sellaisena kuin se on viimeksi muutettuna direktiivillä 88/380/ETY(2), ja erityisesti sen 21 a artiklan sekä katsoo, että nykyisen tieteellisen ja teknisen tietämyksen mukaan, tietyillä kauran (Avena sativa) "kuorettoman" tyypin lajikkeilla olisi mahdollisesti arvoa rehuna, muita kauralajikkeita itävyydeltään vastaavien siementen tuotanto on näiden lajikkeiden osalta kuitenkin vaikeaa, tieteellisen ja teknisen tietämyksen perusteella on sen vuoksi tarkoituksenmukaista alentaa kauran "kuorettoman" tyypin lajikkeiden itävyyden vähimmäisvaatimusta kauralle direktiivissä 66/402/ETY liitteessä II vahvistetusta 85 prosentista puhtaista siemenistä, sitä olisi ensivaiheessa sovellettava määräajaksi, jotta teknisiä lisätietoja näistä lajikkeista voidaan koota ja arvioida, ja tässä direktiivissä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 66/402/ETY liitettä II seuraavasti: 1) Lisätään 2 kohdan A alakohdan taulukon 2 sarakkeeseen ("Itävyys vähintään") Avena sativan varmennettujen siementen ensimmäisen ja toisen sukupolven siementen kohdalla olevan luvun 85 jälkeen viite "d". 2) Lisätään 2 kohdan B alakohtaan ehto seuraavasti: "d) Virallisesti "kuorettoman kauran" tyypeiksi luokiteltujen Avena sativan lajikkeiden osalta jäsenvaltiot voivat 30 päivään kesäkuuta 1990 asti alentaa itävyyden vähimmäisvaatimusta 75 %:iin puhtaista siemenistä. Tällöin viralliseen etikettiin on merkittävä "itävyys vähintään 75 %"." 2 artikla Jäsenvaltioiden, jotka käyttävät 1 artiklan 2 kohdan mukaista mahdollisuutta hyväkseen, on ilmoitettava komissiolle ja muille jäsenvaltioille ne toimenpiteet, jotka ne tässä tarkoituksessa toteuttavat. 3 artikla Tämä direktiivi on osoitettu kaikille jäsenvaltiolle. Tehty Brysselissä 13 päivänä syyskuuta 1988. Komission puolesta Frans ANDRIESSEN Varapuheenjohtaja (1) EYVL N:o 125, 11.7.1966, s. 2309/66 (2) EYVL N:o L 187, 16.7.1988, s. 31
Neuvoston direktiivi 88/298/ETY, annettu 16 päivänä toukokuuta 1988, hedelmien ja vihannesten sekä viljojen torjunta-ainejäämien enimmäismääristä annettujen direktiivien 76/895/ETY ja 86/362/ETY liitteen II muuttamisesta



Virallinen lehti nro L 126 , 20/05/1988 s. 0053 - 0054

Suomenk. erityispainos Alue 3 Nide 26 s. 0180

Ruotsink. erityispainos Alue 3 Nide 26 s. 0180



NEUVOSTON DIREKTIIVI, annettu 16 päivänä toukokuuta 1988, hedelmien ja vihannesten sekä viljojen torjunta-ainejäämien enimmäismääristä annettujen direktiivien 76/895/ETY ja 86/362/ETY liitteen II muuttamisesta (88/298/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisöjen perustamissopimuksen, ottaa huomioon hedelmien ja vihannesten torjunta-ainejäämien enimmäismääristä 23 päivänä marraskuuta 1976 annetun neuvoston direktiivin 76/895/ETY(1), sellaisena kuin se on viimeksi muutettuna asetuksella ETY N:o 3768/85(2), ja erityisesti sen 5 artiklan, ottaa huomioon viljojen torjunta-ainejäämien enimmäismääristä 24 päivänä heinäkuuta 1986 annetun neuvoston direktiivin 86/362/ETY(3) ja erityisesti sen 11 artiklan, ottaa huomioon komission ehdotuksen, sekä katsoo, että tekniikan ja tieteen kehityksen sekä kansanterveyden ja maatalouden vaatimusten vuoksi on tarpeen muuttaa säännöksiä, erityisesti direktiivin 76/895/ETY liitteen II mukaisia kaptafolin, kaptaanin, klorfenvivossin, dodiinin, fenitrotionin, folpettin, formotionin ja malationin enimmäismääriä, ja samoin perustein on suotavaa saattaa ajan tasalle direktiivi 76/895/ETY lisäämällä siihen säännökset sellaisista torjunta-aineista, joiden jäämiä saattaa esiintyä hedelmissä ja vihanneksissa, kuten etionista, etyleenidibromidista, mevinfossista, fosalonista ja 2,4,5-T: sta, sekä saattaa ajan tasalle direktiivi 86/362/ETY lisäämällä siihen säännökset sellaisesta torjunta-aineesta, jonka jäämiä saattaa esiintyä viljoissa, kuten kaptafolista, ON ANTANUT TÄMÄN DIREKTIIVIN: 1 artikla Muutetaan direktiivin 76/895/ETY liitettä II seuraavasti: 1. Korvataan jäljempänä lueteltujen torjunta-aineiden taulukkoon sisältyvät enimmäismäärät seuraavasti: >TAULUKON PAIKKA> 2. Lisätään torjunta-ainejäämät niihin liittyvine yksityiskohtaisine tietoineen taulukkoon seuraavasti: >TAULUKON PAIKKA> 2 artikla Lisätään torjunta-ainejäämä direktiivin 86/362/ETY liitteessä II olevaan A osaan seuraavasti: >TAULUKON PAIKKA> 3 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan - kaptafolin, kaptaanin ja folpetin osalta viimeistään 1 päivänä heinäkuuta 1988; - muiden torjunta-aineiden osalta viimeistään 1 päivänä tammikuuta 1989. Niiden on ilmoitettava tästä komissiolle viipymättä. 4 artikla Tämä direktiivi on osoitettu kaikille jäsenvaltioille. Tehty Brysselissä 16 päivänä toukokuuta 1988. Neuvoston puolesta Puheenjohtaja I. KIECHLE (1) EYVL N:o L 340, 9.12.1976, s. 26 (2) EYVL N:o L 362, 31.12.1985, s. 8 (3) EYVL N:o L 221, 7.8.1986, s. 37
Komission direktiivi 88/485/ETY, annettu 26 päivänä heinäkuuta 1988, tietyistä eläinten ruokinnassa käytettävistä tuotteista annetun neuvoston direktiivin 82/471/ETY liitteen muuttamisesta



Virallinen lehti nro L 239 , 30/08/1988 s. 0036 - 0039

Suomenk. erityispainos Alue 3 Nide 27 s. 0123

Ruotsink. erityispainos Alue 3 Nide 27 s. 0123



KOMISSION DIREKTIIVI, annettu 26 päivänä heinäkuuta 1988, tietyistä eläinten ruokinnassa käytettävistä tuotteista annetun neuvoston direktiivin 82/471/ETY liitteen muuttamisesta (88/485/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tietyistä eläinten ruokinnassa käytettävistä tuotteista 30 päivänä kesäkuuta 1982 annetun neuvoston direktiivin 82/471/ETY(1), sellaisena kuin se on viimeksi muutettuna komission direktiivillä 86/530/ETY(2), ja erityisesti sen 6 artiklan, sekä katsoo, että direktiivissä 82/471/ETY säädetään, että liitteen sisältö on mukautettava jatkuvasti vastaamaan tieteellisen ja teknisen tiedon kehitystä, "aminohapot ja niiden suolat" -ryhmä on tarpeen selvyyden vuoksi jaotella eri aminohappojen mukaan, kahta uutta lysiinipohjaista tuotetta koskevissa tutkimuksissa osoitetaan, että kyseiset tuotteet täyttävät direktiivissä 82/471/ETY olevat vaatimukset; tuotteiden käyttö eläinten ruokinnassa olisi siten sallittava tietyin edellytyksin, ja tässä direktiivissä säädetyt toimenpiteet ovat pysyvän rehukomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 82/471/ETY liitettä tämän direktiivin liitteen mukaisesti. 2 artikla Jäsenvaltioiden on saatettava voimaan 1 artiklan noudattamisen edellyttämät lait, asetukset ja hallinnolliset määräykset viimeistään 30 päivänä kesäkuuta 1989. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 26 päivänä heinäkuuta 1988. Komission puolesta Frans ANDRIESSEN Varapuheenjohtaja (1) EYVL N:o L 213, 21.7.1982, s. 8 (2) EYVL N:o L 312, 7.11.1986, s. 39 LIITE Korvataan 3 tuoteryhmän "Aminohapot ja niiden suolat" teksti seuraavasti: ">TAULUKON PAIKKA> "
Neuvoston direktiivi 88/660/ETY, annettu 19 päivänä joulukuuta 1988, eläinten terveyttä koskevista vaatimuksista yhteisön sisäisessä lihavalmisteiden kaupassa annetun direktiivin 80/215/ETY muuttamisesta



Virallinen lehti nro L 382 , 31/12/1988 s. 0035 - 0035

Suomenk. erityispainos Alue 3 Nide 28 s. 0095

Ruotsink. erityispainos Alue 3 Nide 28 s. 0095



NEUVOSTON DIREKTIIVI, annettu 19 päivänä joulukuuta 1988, eläinten terveyttä koskevista vaatimuksista yhteisön sisäisessä lihavalmisteiden kaupassa annetun direktiivin 80/215/ETY muuttamisesta (88/660/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että direktiivin 80/215/ETY(4), sellaisena kuin se on viimeksi muutettuna direktiivillä 87/491/ETY(5), 4 artiklan 1 kohdassa määritellään ne käsittelytavat, joilla arvioidaan voitavan tuhota eläintauteja aiheuttavat mikrobit lihatuotteista, tällaisten tuotteiden sallimiseksi yhteisön sisäisessä kaupassa tietyin edellytyksin, saatu kokemus sekä tieteen ja lihateknologian kehitys tekevät mahdolliseksi uuden käsittelytavan, josta saadaan vaadittavat takeet, sisällyttämällä tämä käsittelytapa muihin käsittelytapoihin, joista on jo säädetty, olisi helpotettava vapaata liikkuvuutta yhteisössä, mikä lisää tuotannon arvoa välttäen samalla tautien leviämisvaaran, ja on annettu tieteellinen lausunto, jossa osoitetaan, että tähän saakka tällaisiin lihatuotteisiin sovellettu viiden kilon painorajoitus voidaan turvallisesti poistaa edellyttäen, että kaikki muut olemassa olevat takuut säilytetään ja niitä noudatetaan, ON ANTANUT TÄMÄN DIREKTIIVIN: 1 artikla Muutetaan direktiivin 80/215/ETY 4 artiklan 1 kohdan a alakohdan ii alakohtaa seuraavasti: 1 poistetaan toinen luetelmakohta, 2 lisätään entisen neljännen luetelmakohdan ensimmäisessä alaluetelmakohdassa sanojen "vähintään 70 °C..." edelle sana "keskiosassa". 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä huhtikuuta 1989. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 19 päivänä joulukuuta 1988. Neuvoston puolesta Puheenjohtaja Y. POTTAKIS (1) EYVL N:o C 273, 22.10.1988, s. 9 (2) Lausunto on annettu 16 päivänä joulukuuta 1988 (3) Lausunto on annettu 14 päivänä joulukuuta 1988 (4) EYVL N:o L 47, 21.2.1980, s. 4 (5) EYVL N:o L 279, 2.10.1987, s. 27
31989L0677R(01)

Oikaistaan - Neuvoston direktiivi 89/677/ETY, annettu 21 päivänä joulukuuta 1989, tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä annetun direktiivin 76/769/ETY muuttamisesta kahdeksannen kerran



Virallinen lehti nro L 250 , 23/09/1999 s. 0014
31989L0646R(07)

Oikaistaan - Toinen neuvoston direktiivi 89/646/ETY, annettu 15 päivänä joulukuuta 1989, luottolaitosten liiketoiminnan aloittamiseen ja harjoittamiseen liittyvien lakien, asetusten ja hallinnollisten määräysten yhteensovittamisesta ja direktiivin 77/780/ETY muuttamisesta



Virallinen lehti nro L 311 , 14/11/1997 s. 0042
Komission direktiivi 89/23/ETY, annettu 21 päivänä joulukuuta 1988, eläinten ruokinnassa käytettävistä lisäaineista annetun neuvoston direktiivin 70/524/ETY liitteiden muuttamisesta



Virallinen lehti nro L 011 , 14/01/1989 s. 0034 - 0035

Suomenk. erityispainos Alue 3 Nide 28 s. 0110

Ruotsink. erityispainos Alue 3 Nide 28 s. 0110



KOMISSION DIREKTIIVI, annettu 21 päivänä joulukuuta 1988, eläinten ruokinnassa käytettävistä lisäaineista annetun neuvoston direktiivin 70/524/ETY liitteiden muuttamisesta (89/23/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläinten ruokinnassa käytettävistä lisäaineista 23 päivänä marraskuuta 1970 annetun neuvoston direktiivin 70/524/ETY(1), sellaisena kuin se on viimeksi muutettuna komission direktiivillä 88/616/ETY(2), ja erityisesti sen 7 artiklan, sekä katsoo, että direktiivissä 70/524/ETY säädetään, että liitteiden sisältöä on jatkuvasti mukautettava vastaamaan tieteen ja tekniikan tietämyksen kehitystä; liitteistä tehdään koonnelma komission direktiivillä 85/429/ETY(3), kokkidiostaatti "Nifursoli" samoin kuin useat aromiaineisiin ja ruokahalua kiihottaviin aineisiin kuuluvat lisäaineet täyttävät lisäaineiden hyväksymisperusteet; tämän vuoksi niiden käyttö olisi hyväksyttävä koko yhteisössä, ja tässä direktiivissä säädetyt toimenpiteet ovat pysyvän rehukomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 70/524/ETY liite I tämän direktiivin liitteen mukaisesti. 2 artikla Jäsenvaltioiden on saatettava 1 artiklan noudattamisen edellyttämät lait, asetukset ja hallinnolliset määräykset voimaan viimeistään 30 päivänä marraskuuta 1990. Niiden on ilmoitettava tästä komissiolle. 3 artikla Tämä direktiivi on osoitettu kaikille jäsenvaltioille. Tehty Brysselissä 21 päivänä joulukuuta 1988. Komission puolesta Frans ANDRIESSEN Varapuheenjohtaja (1) EYVL N:o L 270, 14.12.1970, s. 1 (2) EYVL N:o L 343, 13.12.1988, s. 25 (3) EYVL N:o L 245, 12.9.1985, s. 1 LIITE Liitteessä I: 1 korvataan C ryhmä "Aromiaineet ja ruokahalua kiihottavat aineet" seuraavasti: >TAULUKON PAIKKA> 2 lisätään D ryhmään "Kokkidiostaatit ja muut lääkeaineet" kohta seuraavasti: >TAULUKON PAIKKA>
”a)

tavaramerkki on sama tai samankaltainen kuin 2 kohdan mukaan aikaisempi kansallinen tavaramerkki ja se rekisteröitäisiin tai on rekisteröity sellaisia tavaroita tai palveluja varten, jotka eivät ole samankaltaisia kuin tavarat ja palvelut, joita varten aikaisempi tavaramerkki on rekisteröity, milloin tavaramerkki on kyseisessä jäsenvaltiossa laajalti tunnettu ja myöhemmän tavaramerkin aiheetovuuden tai maineen epäoikeutettua hyväksi käyttämistä taikka olisi haitaksi aikaisemman tavaramerkin erottuvuudelle tai maineelle;”
Komission direktiivi 89/220/ETY, annettu 7 päivänä maaliskuuta 1989, kansainvälisessä matkustajaliikenteessä tapahtuvassa maahantuonnissa kannettaviin liikevaihto- ja valmisteveroihin liittyviä vapautuksia koskevien lakien, asetusten ja hallinnollisten määräysten yhdenmukaistamisesta annetun neuvoston direktiivin 69/169/ETY muuttamisesta yhdistetyn nimikkeistön käyttöönoton huomioon ottamiseksi



Virallinen lehti nro L 092 , 05/04/1989 s. 0015 - 0015

Suomenk. erityispainos Alue 9 Nide 2 s. 0013

Ruotsink. erityispainos Alue 9 Nide 2 s. 0013



KOMISSION DIREKTIIVI, annettu 7 päivänä maaliskuuta 1989, kansainvälisessä matkustajaliikenteessä tapahtuvassa maahantuonnissa kannettaviin liikevaihto- ja valmisteveroihin liittyviä vapautuksia koskevien lakien, asetusten ja hallinnollisten määräysten yhdenmukaistamisesta annetun neuvoston direktiivin 69/169/ETY muuttamisesta yhdistetyn nimikkeistön käyttöönoton huomioon ottamiseksi (89/220/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(), sellaisena kuin se on viimeksi muutettuna asetuksella (ETY) N:o 20/89(), ja erityisesti sen 15 artiklan, sekä katsoo, että neuvoston direktiivin 69/169/ETY(), sellaisena kuin se on viimeksi muutettuna direktiivillä 88/664/ETY(), 5 artiklan 6 kohdassa lueteltujen tavaroiden luokittelu perustuu tulliyhteistyöneuvoston nimikkeistön käyttöön, tulliyhteistyöneuvosto hyväksyi kansainvälisen yleissopimuksen harmonoidusta tavarankuvaus- ja koodausjärjestelmästä (jäljempänä "HS"); neuvosto hyväksyi yleissopimuksen päätöksellä 87/369/ETY(), ja järjestelmää on sovellettu 1 päivästä tammikuuta 1988; näin ollen on laadittu yhdistetty nimikkeistö HS-järjestelmän täytäntöönpanemiseksi Euroopan talousyhteisössä; tämän vuoksi direktiivin 69/169/ETY 5 artiklan 6 kohdan viittauksen on perustuttava mainittuun yhdistettyyn nimikkeistöön, ja edellä tarkoitettu direktiivin 69/169/ETY mukauttaminen yhdistettyyn nimikkeistöön on näin ollen yksinkertainen tekninen mukautus, joka ei millään tavoin muuta mainitun direktiivin soveltamisalaa, ON ANTANUT TÄMÄN DIREKTIIVIN: 1 artikla Korvataan direktiivin 69/169/ETY 5 artiklan 6 kohdan viittaus yhteisen tullitariffin nimikkeisiin 71.07 ja 71.08 viittauksella CN-koodeihin 7108 ja 7109. 2 artikla Jäsenvaltioiden on saatettava tämän direktiivin noudattamisen edellyttämät toimenpiteet voimaan viimeistään 1 päivänä heinäkuuta 1989. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 7 päivänä maaliskuuta 1989. Komission puolesta Christiane SCRIVENER Komission jäsen () EYVL N:o L 256, 7.9.1987, s. 1 () EYVL N:o L 4, 6.1.1989, s. 19 () EYVL N:o L 133, 4.6.1969, s. 6 () EYVL N:o L 382, 31.12.1988, s. 41 () EYVL N:o L 198, 20.7.1987, s. 1